თბილისის დაბომბვა

თბილისის დაბომბვა — მნიშვნელოვანი მოვლენა 2008 წლის რუსეთ-საქართველოს ომი დროს, როდესაც რუსეთის საჰაერო ძალების ქვედანაყოფებმა 2008 წლის 9-დან 12 აგვისტომდე თბილისს შეუტიეს და დაბომბეს. ეს ომის დროს მეორე ყველაზე სისხლიანი თავდასხმა იყო.

 წინაპირობები 
კოდორის ხეობაში საბრძოლო მოქმედებების პარალელურად, რუსულმა ხომალდებმა საქართველოს შავი ზღვის სანაპიროსთან ბლოკადის მიზნით დისლოკაცია დაიწყეს. რუსეთის სამხედრო-საზღვაო ფლოტის განცხადებით, შავი ზღვის ფლოტის ხომალდებმა საქართველოს ნაპირებს 2008 წლის 10 აგვისტოს მიაღწიეს. თუმცა, მანამდე ბევრად ადრე, 9 აგვისტოს, რუსეთის პრემიერ-მინისტრი ვლადიმერ პუტინი ჩავიდა ვლადიკავკაზში, რათა პირადად გაეწია ზედამხედველობა რუსეთის სამხედრო მოქმედებებისთვის.

 დაბომბვები 
მინი|თბილისის მერია (1979 წელი)
მინი|დევნილებისთვის განკუთვნილი სახლების მშენებლობა გორთან, 2008 წელი
მინი|განადგურებული საცხოვრებელი კორპუსები საქართველოში

საჰაერო რეიდები და დაბომბვები 9 აგვისტოს დაიწყო. ქვეყნის მასშტაბით რუსული ავიაციის მიერ განხორციელებული იერიშების სერიის შემდეგ, თბილისში სამთავრობო შენობების ევაკუაცია გამოცხადდა. 10 აგვისტოს, დილის 05:30 საათზე, რუსეთმა დაბომბა ვაზიანის სამხედრო ბაზა და თბილისთან ახლოს გამავალი ბაქო-სუფსის ნავთობსადენი. 10 წუთის შემდეგ, 05:40 საათზე, რუსულმა თვითმფრინავებმა სამი ბომბი ჩამოაგდეს თბილისის საერთაშორისო აეროპორტის ასაფრენ ბილიკზე.

საქართველოს პრეზიდენტმა, მიხეილ სააკაშვილმა განაცხადა, რომ აეროპორტზე ერთ-ერთი თავდასხმა საფრანგეთისა და ფინეთის საგარეო საქმეთა მინისტრების ჩამოსვლამდე ნახევარი საათით ადრე განხორციელდა. მინისტრები საქართველოში მედიაციის მიზნით ჩამოდიოდნენ. დაბომბვის სამიზნე გახდა თბილისის გარეუბანში მდებარე საავიაციო ქარხანა (თბილავიამშენი), რომელიც იმავე საღამოს, 19:00 საათზე, განმეორებით დაიბომბა.

Human Rights Watch-ის მკვლევრებმა გამოავლინეს, რომ რუსულმა ავიაციამ საქართველოს დასახლებულ პუნქტებში კასეტური ბომბები ჩამოაგდო, რის შედეგადაც სულ მცირე 11 მშვიდობიანი მოქალაქე დაიღუპა და ათობით დაიჭრა. „კასეტური ბომბების აკრძალვაზე ქვეყნების უმეტესობა შეთანხმდა“, — განაცხადა მარკ გარლასკომ, Human Rights Watch-ის უფროსმა სამხედრო ანალიტიკოსმა. მისივე თქმით, რუსეთის მიერ ამ იარაღის გამოყენება შეურაცხყოფაა საერთაშორისო ძალისხმევისა, თავიდან აიცილონ გლობალური ჰუმანიტარული კატასტროფა. ორგანიზაციის ინფორმაციით, რუსეთმა გამოიყენა RBK-250 ტიპის კასეტური ბომბები, რომელთაგან თითოეული 30 ცალ PTAB 2.5M ტიპის საბრძოლო მასალას შეიცავდა.

11 აგვისტოს იერიში მიიტანეს თბილისის მახლობლად მდებარე რადარის სადგურსა და შირაქის აეროდრომზე (კახეთი). Al Jazeera-სთან ინტერვიუში ერთ-ერთმა თვითმხილველმა აღნიშნა: „ჩვენს მონიტორებზე დავაფიქსირეთ მრავალი ობიექტი, რომელიც აზერბაიჯანის მხრიდან მოძრაობდა, რის შემდეგაც მივიღეთ ბრძანება რადარის შენობის დატოვების შესახებ“. იმავე დღეს, კონფლიქტის ზონიდან წამოსული ასობით მშვიდობიანი მოქალაქე თბილისის მერიასთან შეიკრიბა თავშესაფრის მიღების იმედით.

 შედეგები 
სხვადასხვა წყაროების მიხედვით, ომის მსვლელობისას დაღუპულთა და დაშავებულთა საერთო რაოდენობა განსხვავებულია და მერყეობს 11-დან 850-მდე (ქვეყნის მასშტაბით). თბილისში მშვიდობიან მოსახლეობაში მსხვერპლი მინიმალური იყო სხვა რაიონებთან შედარებით (მაგალითად, გორი), რომლებმაც გაცილებით პირდაპირი და დამანგრეველი იერიშები გადაიტანეს.

სქოლიო

კატეგორია:2008 წელი საქართველოში
კატეგორია:რუსეთ-საქართველოს ურთიერთობები
კატეგორია:აფხაზეთის კონფლიქტი
კატეგორია:რუსეთის ომები
კატეგორია:საქართველოს ომები